Pealegi oskab Miyazaki  rääkida oma tegelaste läbi hingestatud loodusest ilma, et need tegelased oleksid lollid ja hellad elukauged puukallistajad, aga olgem ausad, Cameroni tegelased on, korduvalt. Head filmi aga eristabki keskpärasest või hoopis halvast see, et sa ei pea kõiki oma alltekste selgelt tähthaaval välja veerima ja nad on täpselt seda - alltekstid. Seepärast kogu selle 3D möllu kõrvalt ikka ei taha küll kuidagi filmi heaks filmiks nimetada. Avataris tuleb ikka suur sõjardite õelus selgelt välja joonistada, looduse mõistmine tobedatesse sõnadesse panna ja lastakse isegi suurel ja üdini kurjal sõjardil kolonel Miles Quaritchil lausuda oma ergutuskõnes: "Terrori vastu me võitleme terroriga!" et kõik filmi alltekstid ja metafoorid oleksid ikka nii selged kui võimalik ka popkornikinode püsipublikule.